open-index/open-wikipedia-markdown huggingface dataset:
Wilhelm Braune

**Wilhelm Theodor Braune** (nado en Großthiemig o 20 de febreiro de 1850 e morto en Heidelberg o 10 de novembro de 1926) foi un filólogo e filósofo alemán, expoñente da escola neogramática que influenciou profundamente a indoeuropeística entre os séculos XIX e XX.
## Traxectoria 
Nado en Großthiemig, pequeno centro de Brandeburgo, Braune ensinou filoloxía xermánica na universidade de Leipzig (1875-1880) e de Heidelberg (1888-1919).

Expoñente do movemento dos Neogramáticos, no centro das súas investigacións estaban a lingüística indoeuropea e a xermanística, ámbito ao que contribuíu en particular coa súa *Gotische Grammatik * (1880); fundou e dirixiu, en 1874 xunto con Hermann Paul, os *Beiträge zur Geschichte der deutschen Sprache und Literatur* e, en 1876, os *Neudrucke deutscher Litteraturwerke des 16. und 17. Jahrhunderts*, obras despois continuadas por Ernst Beutler. Ocupouse tamén de filosofía (*Die Handschriftenverhältnisse des Nibelungenliedes*, 1900).

## Obras 
### Ensaios 
*  *Untersuchungen über Heinrich von Veldeke*, Halle-Saale, 1873
*  *Zur Kenntnis des Fränkischen und zur hochdeutschen Lautverschiebung*, Halle-Saale, 1874
*  *Über die Quantität der althochdeutschen Endsilben*, Halle-Saale, 1875
*  *Althochdeutsches Lesebuch*, Halle, Niemeyer, 1875. Agora en: 
*  *Gotische Grammatik mit Lesestücken und Wörterverzeichnis*, Halle, Niemeyer, 1880. Agora en: 
*  *Althochdeutsche Grammatik. Laut- und Formenlehre*, Halle, Niemeyer, 1886, in *Althochdeutsche Grammatik*, vol. I. Agora en: 
*  *Abriß der althochdeutschen Grammatik mit Berücksichtigung des Altsächsischen*, Halle, Niemeyer, 1895. Agora en: 
*  *Die Handschriftenverhältnisse des Nibelungenliedes*, 1900
*  *Über die Einigung der deutschen Aussprache*, Heidelberg, J. Horning, 1904

### Traducións e colaboracións 
* 
* 

## Notas 
## Véxase tamén 
### Bibliografía 
* 
* 

### Outros artigos 
* Indoeuropeística
* Lingua protoindoeuropea
* Linguas indoeuropeas
* Lingüística comparada

### ligazóns externas 
* 
*  
*
Retornos

***Retornos*** é un filme galego en lingua castelá dirixido por Luis Avilés Baquero que foi estreada no 2010.

Estreouse en galego o 13 de xaneiro de 2016 a través da TVG.

## Sinopse 
Álvaro (Xavier Estévez), tras fuxir de si mesmo durante dez anos, regresa á súa vila, unha pequena aldea de Galicia, para asistir ó enterro do seu pai. Alí tentará reconciliarse co seu irmán Xosé (Xosé Manuel Olveira "Pico") e recuperar o amor da súa filla Mar (Manuela Vellés). Todo se complica cando Álvaro atopa unha muller morta na estrada. É Lidia (Yoima Valdés), unha prostituta moi amiga de Mar. Álvaro, que teme pola seguridade da súa filla, comeza a investigar, destapando os trapos sucios dunha vila no que nada é o que parece e onde todos teñen algo que agochar.

## Personaxes 
* Xavier Estévez como Álvaro
* Manuela Vellés como Mar
* María Bouzas como Elisa
* Xosé Manuel Olveira "Pico" como Xosé
* Emilio Gutiérrez Caba como Néstor
* Solange Freitas como Jimena
* Antonio Durán "Morris" como Cabo
* Yoíma Valdés como Lidia
* María Tasende como Carmen
* Jorge Ricoy como Antonio
* Sabrina Praga como Tania
* Luis Zahera como Tino
* Federico Pérez como Miguel
* Xosé Barato como Pedro
* Gonzalo Uriarte como Emilio
* Mina Andala como Susi
* Roi Pérez como Rapaz do taller de coches
* Esperanza Arnau como Mar con dez anos
* Paco Alvarellos como Pai de Pedro
* Silvia Martí como Camareira

## Rodaxe 
Os exteriores da película foron rodados na Coruña, Vigo, Valencia, Coristanco, Noia, Arteixo, A Laracha, Montouto (Abegondo) e Caión.

## Galardóns e nomeamentos 
### Premios Mestre Mateo 
## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Fernando Diz-Lois

**Fernando Diz-Lois Martínez**, nado en Ourense en 1936, é un médico e escritor galego.

## Traxectoria 
É especialista en Medicina Interna e Nefroloxía pola Clínica da Concepción (FJD) e pola Universidade de Pensilvania, en Estados Unidos.

Desde 1973 traballou como xefe do Departamento de Medicina Interna do Complexo Hospitalario Universitario A Coruña, traballo que combina co ensino universitario. Mantén publicamente unha posición antiabortista.

Como escritor, publicou varios artigos en revistas médicas e dous libros sobre as súas orixes na cidade de Ourense e Entrimo e a súa bisbarra.

## Premios 
* Medalla Castelao 2009.
* Medalla ao Mérito Sanitario.
* Medalla de ouro e brillantes do Colexio de Médicos da Coruña.

## Obras 
* *Orense Recuerdos de una Ciudad*, 2005, ISBN 84-609-6500-7.
* *Xures*, Kadmos, 2010, ISBN 978-84-9737-139-1.

## Notas 
## Véxase tamén 
### Ligazóns externas 
*
Eleccións xerais de Polonia de 2007

As **eleccións ao Parlamento polaco de 2007** celebráronse o 21 de outubro, para escoller os representantes nas dúas cámaras do parlamento de Polonia, Sejm e Senat. Isto sucedeu tras o Sejm, a cámara baixa, aprobar a súa propia disolución o 7 de setembro de 2007. As eleccións ocorreron dous anos antes do prazo máximo de 4 anos de cada lexislatura polaca, sendo as anteriores eleccións no 2005. Todos os partidos votaron a favor da disolución agás a Liga das Familias Polacas e Autodefensa da República de Polonia, membros da coalición gobernante até aquel momento.

Tras as eleccións, o primeiro ministro e líder do PiS, Jarosław Kaczyński, deixa a presidencia do goberno despois da primeira reunión do novo Sejm, o 5 de novembro. Donald Tusk convértese logo no novo primeiro ministro de Polonia.

## Participación 
* Votantes censados: 30&nbsp;615&nbsp;471
* Participación: 16&nbsp;477&nbsp;734 (53,88 %)
* Votos nulos: 335.532
* Votos válidos: 16&nbsp;142&nbsp;202

## Resultados Sejm 
## Resultados Senat
Eleccións xerais de Polonia

[miniatura|Edificio do Sejm, en [Varsovia.]]

As **eleccións parlamentarias de Polonia** son aquelas nas que os cidadáns de Polonia, por voto, escollen os seus representantes (460 deputados e 100 senadores) nun sistema bicameral do Parlamento (Sejm e Senat). Estas eleccións xerais realízanse como máximo cada catro anos, aínda que tamén hai posibilidade de eleccións anticipadas, como pasou no 2007.

As eleccións en Polonia están supervisadas pola Comisión Electoral Nacional (*Państwowa Komisja Wyborcza*).

## Véxase tamén
### Ligazóns externas 
* Páxina da Comisión Electoral
Karl Verner

**Karl Adolf Verner**, nado en Århus o 7 de marzo de 1846 e morto en Copenhague o 5 de novembro de 1896, foi un filólogo danés.

## Traxectoria 
Verner é coñecido sobre todo polo seu artigo *"Eine Ausnahme der ersten Lautverschiebung"*, *Unha expepción á primeira mutación consonántica* (1875), no que apareceu unha nova lei fonética chamada Lei de Verner na honra do seu descubridor, que é válida para explicar, mediante a comparación, algúns fenómenos fonéticos que ata daquela se consideraban simples excepcións (mesmo Verner usa o termo 'Ausnahme', 'excepción') á *primeira mutación consonántica xermánica*, comunmente coñecida como Lei de Grimm.
Sabor umami

miniatura|dereita|O xamón curado é un exemplo do sabor umami.
O **umami** (うま味 en xaponés) é o quinto sabor ademais dos catro básicos: doce, salgado, acedo e amargo. Así como o sabor doce indica presenza de enerxía nun alimento, umami é o sinal que indica existencia de proteínas como fonte de nutrientes esenciais para a vida.

## Historia e características 
O umami é o denominado quinto sabor. É unha categoría do sentido gusto que imprime unha sensación duradeira e saborosa que cobre a superficie da lingua. Esta sensación é debida á presenza de detectores dos anións de carboxilato procedentes do ácido glutámico en células especializadas na lingua de humanos e animais. Ten a capacidade de equilibrar e redondear o sabor de sopas e dunha gran variedade de comidas non doces. As froitas, mollos e algúns produtos derivados do leite non combinan ben co gusto umami. Existen receptores especializados para o umami na lingua humana que recoñecen o grupo carboxilo do ácido glutámico.
 
### Descubrimento e estudos 
O sabor umami foi descuberto no ano 1913 polo químico xaponés Kikunae Ikeda nunha investigación realizada sobre o Katsuobushi (peza de bonito curado ao aire). Descubriuse tamén a existencia deste sabor noutras especies como a dos chimpacés, hámsteres, e cans. Investigouse mediante técnicas de neurotecnoloxía o efecto que xera o sabor umami no córtex cerebral e comprobouse como actúa sinerxicamente con outros sabores. Nestes estudos comprobouse, así mesmo, a existencia de neuronas especializadas na resposta ao sabor xerado polo umami, do mesmo xeito que existen outras específicas para outros sabores. En estudos mostrouse igualmente que o sabor umami se produce no sistema sensorial mediante unha combinación de sabores e cheiros.

Algúns grupos de poboación, tal e como os anciáns, cuxo gusto e olfacto están debilitados debido á idade e, nalgúns casos, á medicación, pódense beneficiar do emprego de alimentos con umami. A perda de sabor e olor pode contribuír a unha diminución nas características nutricionais da dieta, sendo a causa de diversas enfermidades. Os alimentos que posúen este sabor adoitan ser preferentes na elección. É por esta razón polo que se adoita empregar na elaboración ou saborización de certos aperitivos e sopas instantáneas.

### Onde se atopa 
O ácido glutámico ou os glutamatos, atopados en certos alimentos, proveñen da hidrólise de certas proteínas das carnes, dos queixos, das sopas elaboradas con produtos animais e dos mariscos e agúns moluscos como poden ser as ostras. O sabor umami atópase igualmente de forma natural en certos alimentos vexetais como son as espinacas, o té verde, os tomates e certos cogomelos. Tamén se atopa nalgúns legumes e na fermentación dos mesmos, coma no caso da salsa de soia.

## Véxase tamén 
### Ligazóns externas 
* *Umami*, artigo en *El País*. 
* *El quinto sabor es el umami* 
* *Que es umami*  
* ''O que é Umami, qual é o gosto?"
Eduard Sievers

**Eduard Georg Sievers**, nado en Lippoldsberg o 25 de novembro de 1850 e morto en Leipzig o 30 de marzo de 1932, foi un lingüista e filólogo alemán, expoñente da escola neogramática que influíu profundamente na indoeuropeística entre os séculos XIX e XX e coñecido sobre todo polos seus estudos sobre textos en saxón e inglés antigos.

## Traxectoria 
Nado en Lippoldsberg, pequeno centro da comuna de Wahlsburg, Sievers ensinou na universidades de Jena (1871-1883), de Tubinga (1883-1887), de Halle (1887-1892) e de Leipzig (1892-1914), onde foi reitor do 1901 ao 1902.

Expoñente do movemento dos Neogramáticos, no centro das súas investigacións estiveron a lingüística indoeuropea e a xermanística: fixo a edición de numerosos textos antigos e escribiu ensaios sobre a gramática histórica e sobre a métrica xermánicas, para despois elaborar a súa *Schallanalyse*, o estudo dos procesos psíquicos que regulaban a emisión dos sons, e aplicala á crítica textual a fin de identificar paternidade e cronoloxía dos textos.
É coñecido en indoeuropeística como o descubridor da que na súa honra se coñeceu como a Lei de Sievers.

## Obras 
### Ensaios 
* *Untersuchungen über Tatian. Inauguraldissertation zur Erlangung der philosophischen Doctorwürde auf der Universität Leipzig*, Halle, Waisenhauses, 1870.
* *Grundzüge der Lautphysiologie zur Einführung in das Studium der Lautlehre der indogermanischen Sprachen*, Leipzig, Breitkopf & Härtel, 1876.
* *Beiträge zur Skaldenmetrik*, 1878-1879.
* *Angelsächsische Grammatik*, Halle, Niemeyer, 1882.
* *Zur Rhythmik des germanischen Alliterationsverses*, 1887.
* *Altgermanische Metrik*, Halle, Niemeyer, 1893.
* *Abriß der altenglischen (angelsächsischen) Grammatik*, Halle, Niemeyer, 1895. Agora en in: . 
* *Rede des abtretenden Rectors Dr. E. Sievers. Bericht uber das Studienjahr 1901-1902* in *Rectoratswechsel an der Universität Leipzig am 31. October 1902*, Leipzig, Edelmann, 1902
* *Metrische Studien* 1901-1919
* *Rhythmisch-melodische Studien. Vorträge und Aufsätze*, Heidelberg, Winter, 1912
* *Schallanalyse und Textkritik*, 1922
* *Ziele und Wege der Schallanalyse. Zwei Vortrage*, Heidelberg, Winter, 1924
* *Der Textaufbau der griechischen Evangelien. Klanglich Untersucht*, Leipzig, Hirzel, 1931

### Traducións e colaboracións 
* *Taciano. Lateinisch und altdeutsch mit ausfuhrlichem Glossar*, Paderborn, Ferdinand Schoning, 1872
* *Die Murbacher Hymnen*, Halle, Waisenhauses, 1874
* *Heliand*, Halle, Waisenhauses, 1878.
* *Die althochdeutschen Glossen* (con Elias Steinmeyer), Berlino, Weidmann, 1879-1922, 3 vol.
* *Der Nibelunge Not. Kudrun*, Leipzig, Insel, 1921.
* *Deutsche Sagversdichtungen des 9.-11. Jahrhunderts nebst einem Anhang. Die gotische Bergpredigt*, Heidelberg, Winter, 1924.

## Notas 
## Véxase tamén 
### Bibliografía 
* 
* 

### Outros artigos 
* Filoloxía xermánica.
* Indoeuropeística.
* Indoeuropeo.
* Linguas indoeuropeas.
* Lingüística comparada.
* Neogramáticos.

### Ligazóns externas 
* 
*   
*
Álvaro López Mora

**Álvaro López Mora**, nado en Santiago de Compostela o 18 de marzo de 1853 e finado en Madrid o 26 de abril de 1917, foi un avogado e político galego.

## Traxectoria 
Fillo de Joaquín López de Amarante, licenciouse en Dereito e emigrou a Cuba onde obtivo a cátedra de Dereito Canónico na Universidade da Habana e ingresou na carreira xudicial. Regresou a España en 1886. Amigo persoal de Eugenio Montero Ríos, militou no partido Liberal. Foi deputado por Padrón en 1886 e 1891, en 1898 e 1901 foi elixido deputado por Xinzo de Limia e en 1905 foi deputado por Huelva. Foi senador pola provincia da Coruña (1893-1894), pola provincia de Cáceres (1903-1904) e senador vitalicio (1911-1914). Foi director xeral do Contencioso (1898), de Administración local (1905) e de Comunicacións (1907) e tamén Subsecretario de Xustiza (1909). Estaba casado con Manuela Gasset Chinchilla. Colaborou en *El Imparcial*, que dirixía o seu cuñado Rafael Gasset Chinchilla.
[miniatura|Casas para Álvaro López Mora, en [Vigo.]]

## Notas 
## Véxase tamén 
### Ligazóns externas 
* Ficha no Congreso dos Deputados
* Ficha no Senado
Son de Sol

**Son de Sol** é un grupo musical español de flamenco-pop formado por tres irmás (Sole, Esperanza e Lola) de Écija, Sevilla. Foron as elixidas para representar a España no Festival da Canción de Eurovisión de 2005.

## Eurovisión 
No concurso de preselección nacional, retransmitido por TVE entre o 4 e 5 de marzo de 2005, a súa canción *Brujería* conseguiu o 24,2% da votación do público, colocándoas por encima das favoritas, Las Supremas de Móstoles, cunha marxe de só un 2,4%. A canción foi producida por Manuel Ruiz (máis coñecido como Queco), que foi responsable do famoso *Aserejé* de Las Ketchup, e por José Luis de Carlos, habitual de Las Grecas, Isabel Pantoja ou Manzanita nas décadas dos setenta e oitenta.

Debido a que España é un dos principais contribuidores financeiros do Festival da Canción de Eurovisión, a canción de "Son de Sol" foi unha das catorce con pase directo á gran final, que tivo lugar o 21 de maio en Kíiv (Ucraína), e que competiron contra as outras dez cancións da semifinal. Quedaron en vixésima primeira posición, por enriba do Reino Unido, Francia e Alemaña.

## Carreira musical 
Despois de que lanzasen varios discos antes de que se desen a coñecer a nivel nacional grazas a eurovisión, na primavera de 2005 publican *Brujería*, sendo disco de ouro despois do verán. En 2008 lanzan o seu cuarto disco e segundo a nivel nacional, titulado *Directo a ti*.

## Discografía 
* *De fiesta por sevillanas* (1999)
* *Callejuela* (2002)
* *Brujería* (2005) #95 ESP
* *Directo a ti* (2008)

## Notas 
## Véxase tamén 
### Ligazóns externas 
* Sitio web de Son de Sol
O chícharo psicótico

**O Chícharo Psicótico** foi  unha banda de música de Ordes creada en 2004.

## Historia
A banda ten as súas orixes do grupo de inspiración punk rock Nanh que a finais dos oitenta percorreran os escenarios da comarca de Ordes. Os seus compoñentes en 2011 eran  Guillín, Santonio, Suite e Prego.

## Álbums 
* *Mutante*  (2005)
* *Último esforço* (2010)
## Notas 
## Véxase tamén 
### Ligazóns externas 
* Blog
Francisco Villar

Co nome de **Francisco Villar** podemos estarnos referindo a:
* Francisco Villar García-Moreno, político galego do Partido Popular.
* Francisco Villar Liébana, lingüista español, especialista en indoeuropeo e linguas paleohispánicas.
Josep Maria Socías

**Josep María Socías i Humbert**, nado en Barcelona o 24 de agosto de 1937 e finado en Barcelona o 3 de novembro de 2008, foi un avogado e político catalán.

## Traxectoria 
Licenciouse en Dereito e diplomouse en Administración de empresas na Universidade de Barcelona e progresou na estrutura da Fronte de Xuventudes e do Sindicato Vertical do franquismo, primeiro como secretario sindical comarcal de Tarragona (1964) e logo como vicesecretario, secretario e finalmente delegado na provincia de Barcelona. En virtude destes cargos foi procurador nas Cortes Españolas elixido polo terzo sindical dende 1967 a 1976. Nesa época tamén ocupou os cargos de vicepresidente da Feira Oficial Internacional de Mostras de Barcelona e vicepresidente da Exposición Universal de Barcelona.

Casado cunha filla do xeneral de artillaría Manuel Pardo Ochoa, en 1976 e home de confianza de Rodolfo Martín Villa é nomeado alcalde de Barcelona polo goberno de España. Uns meses despois Xoán Carlos I desígnao senador.

Durante o seu período como alcalde e senador sufriu un atentado terrorista, reivindicado polo GRAPO, do que saíu ileso pero onde morreu un policía local que lle facía a escolta. Deixou a política activa en 1979, pero posteriormente afiliouse ao PSC.

Faleceu o 3 de novembro de 2008 por un cancro de pulmón no Hospital Universitari del Vall d'Hebron de Barcelona. Déronselle honras no Salón de Cento do concello de Barcelona.

## Galardóns 
* Cruz ao Mérito Agrícola
* Cruz da Garda Urbana
* Premio Creu de Sant Jordi

## Notas
Senado de Polonia

**Senat** é o nome da cámara alta (senado) do parlamento polaco. No Senat hai 100 membros electos por voto universal, directo e secreto nunha mesma votación que se realiza como máximo cada 4 anos, e sempre coincidindo co proceso electoral no que se escollen os representantes da cámara baixa (Sejm).
Correspóndelle ao presidente de Polonia a convocatoria dos comicios.

A sede do Senado está en Varsovia a carón do Sejm, na rúa Wiejska. Ao presidente desta cámara coñésceselle polo título de "Marechal do Senado" (*Marszalek Senatu*). Hoxe ocupa esa cadeira Bogdan Borusewicz.

## Historia
[dereita|miniatura|Sesión do Senado polaco na cidade de [Jasna Góra en 1661.]]

A institución senatorial polaca remóntase a hai máis de 500 anos, e existiu unha organización bicameral do estado sen interrupción até o definitivo desmembramento de Polonia, coa Terceira Partilla do país en 1795.

Recuperado coa reintrauración da República no período de entreguerras, o **Senat** foi novamente abolido polas autoridades da República Popular de Polonia, e reestablecido de volta coa chegada da democracia no 1989.

## Véxase tamén 
### Ligazóns externas 
* Senate of the Republic of Poland  Web oficial da cámara do senado de Polonia. Páxina en inglés ou polonés.
Liska!

**Liska!** é un grupo de ska-punk-reggae en activo fundado en Vigo a finais do 2010.

## Traxectoria 
Liska! comezou a ensaiar en outubro de 2010. Neses primeiros momentos sumáronse músicos ata conformar a primeira formación: Luís (guitarra e voz), Juan "Chanquete" (batería), Brais Jorge (guitarra e voz), Álex (saxofón), Martín (teclado e órgano Hammond), Soto (baixo), Iago (trompeta) e Fabio (trompeta).

Debutaron o 6 de agosto de 2011 en Vigo con motivo dos Castroconcertos xunto a Ovos Podres. Tempo despois incorporouse ó grupo Paulo, na voz e nas letras. Fixeron algúns concertos iniciais na zona de Vigo.

O 2012 houbo unha ampla renovación dos membros  da banda, con xente que marchou e xente que entrou, entre eles unha forte sección de ventos e unha sección rítmica.

Entre as súas influencias están grupos clásicos do *two-tone* e *ska-reggae* como Madness, The Specials, The Skatalites, Bad Manners, Mr Review, The Selecter ou Toot and The Maytals; grupos do Rock radical vasco como Kortatu, La Polla ou Eskorbuto, e outros grupos máis actuais como Skarnio, Skalariak, Xenreira, Dakidarría, Transilvanians, Skacha, Banda Bassotti, Talco, Salida Nula, Reel Big Fish, Obrint Pas ou Diplomáticos de Monte-Alto.

## Membros 
* Paulo, voz.
* Pendi, batería.
* Jana, teclado e hammond e voces.
* Diego Falque, baixo.
* Manolo, guitarra.
* Álex, saxo tenor.
* Alba, saxo alto e coros.
* Paula, trombón e coros.
* Sotelino, trompeta.

## Discografía 
* Sonhos da raiva (2013)
* República 1.0 (2017)
* República 2.0 (2020)

## Notas 
## Véxase tamén 
### Ligazóns externas 
* Ficha en Música en Galego
Simon Neil

**Simon Alexander Neil** (nado o 31 de agosto de 1979 en Irvine, North Ayrshire) é un guitarrista e vocalista escocés coñecido polo seu traballo nas bandas Biffy Clyro e Marmaduke Duke.

## Traxectoria 
Simon Neil formou Biffy Clyro en 1995 aos 15 anos de idade recrutando a Ben Johnston e a un batería chamado Barry, facéndose chamar Screwfish. Barry foi substituído ao pouco tempo por James Johnston, o irmán xemelgo de Ben, completándose a formación actual de Biffy Clyro. En 1996, o trío trasladouse a Glasgow, onde Neil estudaba electrónica musical na universidade. Tamén estudou cine e televisión durante un ano antes de adicarse enteiramente á música. No ano 2000, foi vista no escenario de bandas sen selo do festival *T in the Park* por un representante de Beggars Banquet, e pouco despois acabarían asinando un contrato co selo.

Biffy Clyro leva editados dende entón cinco álbums, asinou cunha grande discográfica, e xirou sen descanso. Neil afirmou que as letras de Biffy Clyro adoitan a saír de frases que escribe nun caderno que ten na súa cama.

Neil tamén toca con JP Reid da banda de Ayrshire Sucioperro en Marmaduke Duke, baixo o pseudónimo "The Atmosphere", editando o seu primeiro álbum, *The Magnificent Duke*, no ano 2005.

O 11 de maio do ano 2009 o dúo editou o seu segundo álbum de estudio, *Duke Pandemonium*, e na actualidade están traballando na súa continuación (que tamén será o final dunha triloxía), chamado *The Death of the Duke*.
Irwin Rose

**Irwin A. Rose**, nado o 16 de xullo de 1926 en Brooklyn, Nova York (Estados Unidos), é un bioquímico e profesor universitario estadounidense galardoado co Premio Nobel de Química do ano 2004.

## Traxectoria 
Comezou os seus estudos de bioquímica na Universidade do Estado de Washington, estudos interrompidos pola segunda guerra mundial e que continuou posteriormente na Universidade de Chicago, onde se graduó en 1948 e se doutorou en 1952. Actualmente é profesor do Departamento de Biofísica da Universidade de California da cidade californiana de Irvine.

## Investigacións científicas 
Iniciou a súa investigación na degradación das proteínas. En colaboración cos biólogos israelitas Aarón Ciechanover e Avram Hershko, observou como era a ubiquitina, unha pequena proteína que aparece de forma natural nas células eucariotas. Por este descubrimento en 2004 foi galardoado, xunto cos seus colaboradores, co Premio Nobel de Química.

## Véxase tamén 
### Ligazóns externas 
* Páxina do Instituto Nobel, Premio Nobel de Química 2004 
* Autobiografía na páxina do Instituto Nobel 2004 
* Perfil de Irwin Rose en NNDB 

[esquerda|220px|miniatura|De esquerda á dereita: Irwin Rose, [Avram Hershko e Aaron Ciechanover na cidade de Estocolmo en 2004 con motivo da entrega dos Premios Nobel.]]
Eleccións presidenciais de Polonia de 2010

As **eleccións presidenciais de Polonia 2010** determinaron quen ía exercer a presidencia polaca de 2010 a 2015. A primeira rolda ocorreu o 20 de xuño, mais, como ningún candidato tivo maioría absoluta de votos, realizouse unha segunda volta o 4 de xullo, sendo finalmente elixido Bronislaw Komorowski. No momento das eleccións, Komorowski xa exercía o cargo de Presidente interino de Polonia, substituíndo a Lech Kaczyński, morto en abril de 2010, nun accidente aéreo cerca da base aérea de Smolensk. O irmán de Lech Kaczyński, Jarosław Kaczyński, foi o outro candidato que acompañou a Komorowski na segunda volta.

## Contexto 
As eleccións adiantáronse cerca de tres meses debido á morte do Presidente Lech Kaczynski, que ademais aspiraba concorrer á reelección. O senador Jerzy Szmajdzinski, pre-candidato presidencial para a Alianza da Esquerda Democrática, tamén morreu no accidente aéreo.

Despois de falecer o Presidente o 10 de abril de 2010, a Constitución determinaba que o voceiro do Sejm, Bronislaw Komorowski, anunciara nun prazo de dúas semanas a convocatoria de eleccións no prazo de 60 días.

22 candidatos presentáronse ante a Comisión Nacional Electoral co requisito de mil sinaturas de apoio, pero despois a maioría dos candidatos foron marxinados das eleccións por non cumprir o requisito final para recoller cen mil sinaturas antes do 26 de maio.

## Resultados 
### Primeira volta 
[miniatura|esquerda|300px|Resultados da primeira volta por [Voivodías]]
[miniatura|centro|300px|Resultados da primeira volta por [Powiats ]]

### Segunda volta 
[miniatura|esquerda|300px|Resultados da segunda volta por [Voivodías ]]
[miniatura|centro|300px|Resultados da segunda volta por [Powiats ]]

## Notas 
## Véxase tamén 
### Outros artigos 
* Presidente de Polonia
O xardín dos deuses

***O xardín dos deuses*** (*The Garden of the Gods*) é unha novela autobiográfica do naturalista Gerald Durrell, publicada en 1978. Conta as súas vivencias na illa grega de Corfú na súa infancia, entre 1935 e 1939. Describe a vida da familia Durrell na illa dun xeito humorístico, ao tempo que fala da fauna da rexión. É a terceira parte da súa triloxía de Corfú, iniciada co' *A miña familia e outros animais* (1956) e ''Bechos e demais parentes (1969).

## Trama 
Ao igual que os dous libros anteriores da triloxía, relátanse de forma humorística os eventos vividos en Corfú entre 1935 e 1939 por Gerald (que tiña entre 10 e 15 anos), a súa nai Louisa Florence Durrell, e os seus irmáns Larry, Leslie e Margo.

Como nos dous primeiros volumes da triloxía de Corfú, o libro está cheo de descricións das exploracións pola illa na procura de fauna local, e as aventuras e peripecias vividas pola familia xunto con outros personaxes secundarios como Spiro (o taxista e amigo grego), Teo Stephanides (amigo da familia, médico, poeta e naturalista) e o señor Kralefsky (titor de Gerald). Amais, aparecen novos personaxes como Lumis Bean, Harry Bunny, o príncipe Jeejeebuoy e a condesa Rossignol.
José Crespo López-Mora

**José Crespo López-Mora**, nado na Coruña o 8 de xuño de 1895 e finado na mesma cidade o 28 de febreiro de 1964, foi un político galego. Foi alcalde da Coruña entre 1940 e 1942.

## Traxectoria 
Fillo de Gerardo Virgilio Crespo González, avogado do Estado, estudou Enxeñería de Camiños. Prestou servizos no concello da Coruña, e en 1928 pasou á Delegación do Ministerio de Obras Públicas.

En 1936 foi destinado á Xefatura da IV Demarcación do Circuíto de Firmes Especiais e na guerra encargouse da inspección rexional da reconstrución das pontes da zona norte. En 1940 foi designado alcalde da Coruña por Diego Salas Pombo, gobernador civil e xefe provincial do Movemento. Tomou posesión o 19 de decembro en substitución de Pérez-Ardá, quen por súa vez o revezou a el ao remate do seu mandato, o 22 de outubro de 1942. Ao cesar como alcalde volveu ao seu posto como Xefe de Obras Públicas.
## Recoñecementos
En 2005 dedicóuselle unha rúa na Coruña.

## Vida persoal 
Casou en Pontevedra con Carmela Pazos Feijoo, filla de Diego Pazos Espez, en 1928, é pai de Gerardo, José Manuel, Antonio, Carmela, Elvira e Matilde (Crespo Pazos).

## Notas
Jimi Mistry

**Jimi Mistry**, nado en Scarborough, North Yorkshire, o 1 de xaneiro de 1973, é un actor británico.
Fillo de pai hindú e nai irlandesa comezou a súa traxectoria no cine no ano 1996. Mistry estivo casado desde 2001 ata 2010.
É moi coñecido polo seu papel en filmes tales como *O Gurú do sexo* no papel de Ramu Gupta ou comedias románticas como *The Truth About Love*.

## Filmografía 
* *East Is East* (1999)
* *Born Romantic* (2000)
* *The Mystic Masseur* (2001)
* *My Kingdom* (2001)
* *O Gurú do sexo* (2002)
* ''Things to Do Before You're 30* (2004)
* *Ella Enchanted* (2004)
* *Dead Fish* (2004)
* *Touch of Pink* (2004)
* *The Truth About Love* (2004)
* *You Don't Have to Say You Love Me* (2005)
* *Diamante de sangue* (2006)
* *Partition* (2007)
* *Nearly Famous* (2007)
* *RocknRolla'' (2008)
* Fiona's Story (2009)
* *And the Beat Goes On* (2009)
* *2012* (2009)
* *Exam* (2009)
* ''It's a Wonderful Afterlife* (2010)
* *The Festival Of Light* (2010)
* *The Arbor* (2010)
* *Basement* (2010)
* *West Is West'' (2010)

## Véxase tamén 
### Ligazóns externas 
* Ficha no IMDb
O Meixonfrío, San Caetano, Santiago de Compostela

**O Meixonfrío** é un lugar da parroquia de San Caetano no concello coruñés de Santiago de Compostela, na comarca de Santiago.

Está situado no norte da cidade, entre Os Vilares, o Polígono industrial do Tambre, o cemiterio de Boisaca e a estrada N-550. Nos últimos anos experimentou un importante crecemento urbanístico, coas inauguracións dos polígonos de vivendas SUNP 1 en 2007 (170 vivendas), e SUNP 2 en 2006 (314 vivendas).

No Meixonfrío nace o río Corgo que desemboca no río Sarela.

## Lugares e parroquias 
### Lugares de San Caetano 
### Parroquias de Santiago de Compostela 
## Notas
Son de Abaixo, San Caetano, Santiago de Compostela

**Son de Abaixo** é un lugar da parroquia de San Caetano no concello coruñés de Santiago de Compostela, na comarca de Santiago. Segundo o IGE, en 2024 tiña 186 habitantes (89 homes e 97 mulleres), o cal supón un aumento de 12 habitantes con respecto ao ano 2004 cando tiña 174 habitantes.

Está situado ó carón do Polígono industrial do Tambre, e medra cara ao norte na beira da estrada que comunica o concello de Santiago de Compostela con Chaián, no concello de Trazo.

O 14 de marzo de 2011 un sismo de 3,2 graos na escala de Richter tivo como epicentro Son de Abaixo.

## Lugares e parroquias 
### Lugares de San Caetano 
### Parroquias de Santiago de Compostela 
## Notas
Laspuña

**Laspuña** é un concello da provincia de Huesca, na comunidade autónoma de Aragón.
No ano 2010 tiña 289 habitantes, nunha superficie de 45,52&nbsp;km² a 709 msnm.

## Demografía 
Laspuña sofre un descenso de poboación moi evidente dende o século XX:
Sobrarbe

**Sobrarbe** é unha comarca do norte da provincia de Huesca, en Aragón. A capital administrativa é o concello de Boltaña, mentres que o motor económico da comarca se sitúa en Aínsa. Con 2.202,7&nbsp;km² ten 7.830 habitantes.
 
## Concellos de Sobrarbe 
A comarca engloba aos concellos de:

* Abizanda
* Aínsa-Sobrarbe / L'Aínsa-Sobrarbe
* Bárcabo
* Bielsa
* Boltaña
* Broto
* Fanlo
* Fiscal
* La Fueva / A Fueba
* Gistaín / Chistén
* Labuerda / A Buerda
* Laspuña
* Palo
* Plan
* Puértolas
* El Pueyo de Araguás / O Pueyo d'Araguás
* San Juan de Plan / San Chuan de Plan
* Tella-Sin
* Torla-Ordesa
Brandon Boyd

**Brandon  Boyd**, nado o 15 de febreiro de 1976 no barrio de Van Nuys, nos Ánxeles (California) é un músico e artista visual estadounidense. É coñecido sobre todo por ser o vocalista da banda de rock alternativo Incubus.

## Traxectoria 
Dende moi pequeno, os pais de Brandon, Dolly e Charles, intentaron alimentar a creatividade do seu fillo a partir da experiencia que tiñan no mundo do espectáculo. Despois, na década dos 80, coñeceu a José Pasillas na escola primaria.

Cando estaba en secundaria, José Pasillas fíxose amigo do guitarrista Michael Einziger, comezando a tocar xuntos, e a eles uníuselles finalmente Alex Katunich, ao cal acababan de botar dun grupo de jazz. Ao principio só tocaban cancións de Megadeth, Metallica e Nirvana, nas cales José non estaba moi interesado, pero que lles fixeron tocar nalgunhas festas.

Un par de meses despois, ao descubrir as súas habilidades como vocalista, decidiron convidar a Brando a unirse ao trío. Nese momento decidiron comezar a compoñer cancións propias, e aos poucos foron facéndose máis coñecidos na zona.

Cando o grupo decidiu facer a súa primeira actuación en casa dun amigo chegou o momento de escoller un nome. A suxestión de Brandon, "Spiral Staircase", foi rexeitada en favor a de Mike, seleccionada aleatoriamente dun dicionario: Incubus, o cal denomina a un demo que se alimenta da enerxía sexual por medio de mozas virxes. A banda pensou que a palabra era boa, ou polo menos a súa definición. Brandon aproveitou as súas dotes artísticas e debuxou os panfletos que anunciaban as súas próximas actuacións. Ao principio, Brandon copiou algúns debuxos dun libro de educación sexual que a nai de Mike lles deixara, pero decidiron deixar de usalos xa que algúns seareiros quedaban un pouco confusos.

A súa voz foi o que máis chamou a atención á discográfica Epic/Immortal Records, e a banda asinou un contrato en 1996. O seu son definíase por unha mestura entre o rock alternativo e o funk e gravaron o seu primeiro álbum, *Fungus Amongus*, en 1997.

Os dous primeiros lanzamentos do grupo dentro do selo pasaron desapercibidos, pero os seguintes colleitaron un grande éxito comercial (*S.C.I.E.N.C.E*, *Make Yourself* e *Morning View*). O seu penúltimo álbum, *A Crow Left of the Murder...*, continuou coa exitosa carreira da banda, aínda que non foi tan eloxiado como os seus predecesores. En novembro de 2006 foi lanzado o disco de estudio *Light Grenades*, e en xuño do 2009 o recompilatorio *Monuments and Melodies*.

No ano 2011 Incubus rematou o seu sétimo álbum, *If Not Now, When?*, editado o 12 de xullo, ao que lle seguiu a súa correspondente xira promocional.
Au Pairs

**Au Pairs** foi unha banda de post-punk inglesa formada en Birmingham en 1979 e activa ata o ano 1983. Estivo composta por Lesley Woods (guitarra/voces), Paul Foad guitarra/voces), Jane Munro (baixo) e Pete Hammond (batería).

O seu primeiro álbum, *Playing with a Different Sex*, é considerado un clásico dentro do post-punk. O segundo disco da banda, *Sense and Sensuality*, ten unha grande influencia do jazz, do soul, do funk e da música disco, pero non foi tan ben recibido como o anterior. A banda separouse no ano 1983, xusto antes de entrar novamente no estudio para gravar co produtor Steve Lillywhite.

Lesley Woods formou unha banda toda de mulleres chamada The Darlings a finais dos 80, pero acabou por deixar a industria da música. Na actualidade traballa como avogada en Londres. O guitarrista Paul Foad aínda está activo como músico, tocando con Andy Hamilton and the Blue Notes, unha banda xamaicana de jazz, e dando clases de guitarra na zona de Birmingham. Tamén publicou un libro sobre técnicas de guitarra, co-escrito con Stuart Ritchie, titulado *The Caged Guitarist* (2000). A baixista Jane Munro traballa como terapeuta alternativa (aromaterapia, reflexoloxía e masaxe de cabeza indio) en Birmingham. Pete Hammond tamén segue sendo músico, e ensina percusión en Birmingham.

## Discografía 
### Álbums de estudio 
### Directos e recompilatorios 
* *Live in Berlin* - 1983 (AKA Records)
* *Shocks to the System: The Very Best of the Au Pairs* - 1999 (Cherry Red)
* *BBC Sessions 79-83* (RPM)
* *Sense and Sensuality* - 2002 (Castle Music) Remasterizado
* *Stepping Out of Line: The Anthology* - 2006 (Castle Music)
Big Star

**Big Star** é unha banda estadounidense de rock formada en Memphis, Tennessee no ano 1971 por Alex Chilton, Chris Bell, Jody Stephens e Andy Hummel. O grupo separouse en 1974, pero reorganizouse cunha nova formación 20 anos despois, en 1993. Na súa primeira época o seu estilo estaba influenciado por grupos da *British Invasion *, como The Beatles e The Kinks, así como The Byrds, The Beach Boys e outras bandas estadounidenses, dando como resultado un powerpop ao que a banda lle deu temas escuros e nihilistas, que máis tarde se faría chamar rock alternativo. Antes da súa ruptura, Big Star creou, en palabras da revista *Rolling Stone*, "un corpo seminal de traballo que nunca deixou de inspirar ás xeracións posteriores", gañándose o recoñecemento décadas despois, segundo Allmusic, como a "quintaesencia do powerpop estadounidense" e "un dos grupos de culto máis míticos e influentes do rock & roll".

## Traxectoria 
O primeiro álbum de Big Star, *#1 Record*, foi editado en 1972 con críticas entusiastas, pero cunha campaña de mercadotecnia pouco efectiva por parte de Stax Records, o que cunha pobre distribución atrasou o seu éxito comercial. A frustración pasou factura ás relacións da banda e cando o segundo álbum, *Radio City*, estivo completado en xaneiro de 1974, tanto Bell como Hummel deixaron o grupo. Ao igual que *#1 Record*, *Radio City* tivo excelentes críticas, pero os problemas da discográfica frustrou as súas vendas. Despois de que un terceiro álbum fose considerado pouco comercial para o seu lanzamento e deixado de lado antes de recibir un nome, a banda separouse a finais do ano 1974. Catro anos despois, os dous primeios discos de Big Star foron re-editados xuntos como un álbum dobre. O terceiro traballo da banda foi finalmente lanzado pouco despois co título *Third/Sister Lovers*, e tivo un limitado éxito comercial. Pouco despois Bell morrería nun accidente de tráfico.

A discografía de Big Star gañou renovada atención nos anos 80 cando R.E.M. e outras populares bandas recoñeceron a súa influencia. En 1992, o aumento do interese fixo que Rykodisc reeditase os álbums da banda, complementándoos cunha colección dos traballos en solitario de Chris Bell. Noa no 1993 Chilton e Stephens reformaron Big Star recrutando a Jon Auer e Ken Stringfellow de The Posies, e deron un concerto na Universidade de Missouri. O grupo continuou en actividade, realizando xiras por Europa e o Xapón, e editando outro álbum de estudio en 2005, *In Space*. Chilton morreu o 17 de marzo do 2010, despois de entrar no hospital con problemas de corazón. Hummel, ao que se diagnosticou un cancro no 2008, morreu o 19 de xullo do 2010. Esas mortes deixaron a Stephens como único membro da formación orixinal.

## Discografía 
### Álbums de estudio 
## Véxase tamén 
### Ligazóns externas 
* Páxina oficial
Aboal, Frades, Mondariz

**Aboal** é un lugar da parroquia de Frades, no concello pontevedrés de Mondariz, na comarca do Condado. Segundo o IGE en 2013  tiña 61 habitantes (30 homes e 31 mulleres), cinco menos ca en 2000. Sitúase a carón de Aboal (Toutón).

## Xentilicio 
O seu xentilicio é **aboalexo**.

## Lugares e parroquias 
### Lugares de Frades 
### Parroquias de Mondariz 
## Notas 
## Véxase tamén 
### Outros artigos 
* Lugares de Mondariz
NetApp

**NetApp** é unha empresa con sede en Sunnyvale (no estado de California, nos Estados Unidos). A súa actividade principal é o almacenamento informático e xestión de datos.  Cotiza no índice bolsista NASDAQ-100 baixo a abreviatura NTAP.

## Historia 
NeApp é unha compañía de almacenaxe inormático que foi fundada en 1992 por David Hitz, James Lau e Michael Malcom. Nese momento, o seu maior competidor era Auspex. En 1994, NetApp recibiu financiamento de capital risco de Sequoia Capital. Prosperou nos anos da burbulla de Internet entre 1990 e 2001, período durante o cal a empresa superou os 1.000 millóns de dólares de facturación anual. Tralo estoupido da burbulla, a facturación baixou rapidamente ós 800 millóns de dólares no ano fiscal de 2002. Dende entón, os ingresos da compañía aumentaron constantemente.

En abril de 2011 contaba con 10.676 empregados en todo o mundo e tiña unha facturación anual duns 4.500 millóns de dólares americanos.

## Actividade 
Os servidores de arquivos son dende o principio buque insignia da compañía. Un servidor de arquivos é un tipo de dispositivo de almacenamento en disco que posúe e controla un sistema de arquivos e presenta os arquivos e directorios ós anfitrións na rede.

Este sistema chámase almacenamento de arquivos, en comparación co almacenamento en bloque que, tradicionalmente proveeron os principais fabricantes de almacenamento. Os seus principais competidores son EMC Corporation,  Hewlett Packard, IBM, Hitachi ou Dell.

## Contorno de traballo 
NetApp ten unha longa traxectoria acadando postos destacados na lista dos “Best Places to Work” (lista das mellores empresas para traballar). Ranquing elaborado pola revista Fortune's. En 2011 acadou o 5º posto da lista nos Estados Unidos, conseguindo por undécimo ano consecutivo situarse entre os 10 mellores lugares para traballar dos Estados Unidos, acadando tamén postos destacados noutros países (1º en Suíza e Australia, 2º no Canadá, 4º en Francia, 5º na India, 6º no Reino Unido, 8º en Alemaña, 8ª no Xapón, 10º nos Países Baixos).

## Notas
## Véxase tamén
### Ligazóns externas
*Páxina principal de NetApp
*Páxina principal de NetApp en España
David Raposeiras

**David Raposeiras Correa**, nado en San Miguel de Presqueiras (Forcarei) o 24 de marzo de 1960 e finado en Santiago de Compostela o 29 de xaneiro de 2012, foi un político galego do PPdeG.

## Traxectoria 
Estudou a carreira de maxisterio, exercendo de mestre de educación infantil e primaria entre 1985 e 1999. Foi concelleiro do Concello de Forcarei dende 1983 até xuño de 1999. Desempeñou o cargo de alcalde dende xuño de 1999 até a súa morte en xaneiro de 2012. Foi deputado provincial e vicepresidente da Deputación de Pontevedra desde 1999 até 2003.

## Vida persoal
Tivo dous fillos xemelgos.

## Notas 
## Véxase tamén 
### Outros artigos 
* Eleccións municipais en Forcarei

### Ligazóns externas 
* Ficha en galegos.info
Ramón Nieto

**Ramón Remigio Nieto Otero**, nado en Lavadores, no actual concello de Vigo, o 1 de outubro de 1856 e finado en Viña del Mar, Chile, o 25 de xullo de 1928, foi un empresario da salitre e filántropo galego.

## Traxectoria 
O 1 de xaneiro de 1900 Ramón Nieto creou a primeira escola no barrio de Barreiro, un centro que durante máis dunha década acubillou máis de sesenta rapaces. O primeiro director das Escolas foi Severino Cobas.

Doou cartos e terreos familiares, coa idea de que os rapaces aprendesen a ler e escribir e tamén a aprender un oficio de cara a unha educación politécnica cun proxecto pedagóxico.
Arredor de 1917 inauguráronse as Escolas Nieto, na zona da Granxa, na avenida que na actualidade leva o seu nome. Coa presenza do propio Ramón Nieto e os membros do padroado elixidos para dirixir a escola, levouse a cabo un acto que contou coa presenza de pais, alumnos e autoridades locais.

## Recoñecementos 
O 16 de maio de 1914, a corporación do Concello de Lavadores decidiu nomealo fillo predilecto de Lavadores, ordenando que cando os recursos do Concello o permitisen se adquirise o seu retrato e se colocase no salón da casa consistorial. En 1926 Honorato Fernández Míguez, en nome da corporación municipal, pediulle ao Consello de Ministros que se lle concedese a Ramón Nieto Otero a Gran Cruz coma propulsor da cultura.

No ano 1944 o concello de Vigo dedicoulle a principal estrada do barrio de Lavadores.

## Notas 
## Véxase tamén 
### Bibliografía 
* 
* 
* 
* 

### Ligazóns externas 
* Enciclopedia da emigración galega
* arquitecturavigo.blogspot.com .
Río Enviande

O **río Enviande** é un río que discorre polo concello de Chantada. Nace na serra do Faro e desemboca no río Miño ao lado do castro Candaz.

O seu tramo final natural adoita estar anegado polo encoro de Belesar, que anegas o val utilizado para plantar vide en socalcos até a construción da presa.
Pancho Villa

miniatura|dereita|Pancho Villa.
**José Doroteo Arango Arámbula**, máis coñecido como **Pancho Villa**, nado en Durango o 5 de xuño de 1878 e asasinado nunha emboscada en Hidalgo del Parral (Chihuahua) o 20 de xullo de 1923, foi un dos xefes da revolución mexicana. A súa actuación militar foi decisiva para a derrota do réxime do entón presidente Victoriano Huerta. Durante a revolución foi coñecido como "*O Centauro do Norte*".

## Véxase tamén 
### Ligazóns externas 
* Biografía de Pancho Villa.
Xesús Pérez Varela

**Xesús Pérez Varela**, nado en Redondela o 19 de abril de 1949 e finado en Santiago de Compostela o 16 de xaneiro de 2025, foi un político e xornalista galego.

## Traxectoria 
Estudou bacharelato no Instituto Santa Irene de Vigo, Maxisterio na Escola Normal de Lugo e xornalismo na Escola Oficial de Xornalismo de Madrid. Exerceu como redactor e comentarista político nos diarios *Marca*, *Aragón Express*, *La Gaceta del Norte*, *Región* e *El Imparcial*, xornal que dirixiu entre xuño e decembro de 1979. Foi xefe de publicacións e de comunicación no Museo Arqueolóxico Nacional de España (1981-1987).

En 1990 pasou á primeira liña política ao ser nomeado director do gabinete de comunicación do presidente da Xunta de Galicia, Manuel Fraga. Co PPdeG foi secretario xeral de Comunicación (1991-1996), deputado no Parlamento de Galicia (1997) e conselleiro de Cultura e Comunicación Social (1997-2005). Nesta etapa foi unha das figuras máis destacadas dos gobernos de Manuel Fraga e o impulsor da construción da Cidade da Cultura, que se remataría anos despois da súa retirada política. A polémica da obra, polos seus obxectivos, contratos e orzamento, acompañouno na súa actividade política e fóra da política

## Vida persoal 
Despois de retirarse viviu tamén en Ecuador e Nova York.

## Notas 
## Véxase tamén 
### Ligazóns externas 
* Ficha en galegos.info
Eleccións xerais de Polonia de 2005

As **eleccións xerais de Polonia de 2005** tiveron lugar o 25 de setembro, para escoller os membros do Parlamento polaco. Uns trinta millóns de votantes tiñan que poñer 460 membros na cámara baixa, o Sejm, e 100 na cámara alta, o Senado (Senat).

Nas eleccións o gran derrotado foi a Alianza da Esquerda Democrática, que perdía tres cuartas partes da súa representación, sen obter representación no Senado, sendo o gañador, Lei e Xustiza, que formou logo coalición con Autodefensa da República de Polonia e a Liga das Familias Polacas. Kazimierz Marcinkiewicz foi nomeado primeiro ministro de Polonia, mais tivo que dimitir no 2006 por corrupción e ser substituído por Jarosław Kaczyński.

## Resultados no Sejm
## Resultados no Senat
Buzz

O termo **Buzz** fai referencia a:

* **Buzz**, unha canle de televisión.
* **Buzz!**, un videoxogo.
* **Google Buzz**, un mecanismo de rede social de Google.
* **Buzz**, unha antiga aeroliña británica.
Banco Nacional de Polonia

O **Banco Nacional de Polonia** (en polaco: *Narodowy Bank Polski*) é o  banco central da República de Polonia. Encárgase de controlar a cuñaxe e a circulación da moeda polaca, o *złoty*. A sede central do Banco atópase en Varsovia, pero ten sucursais na maioría das cidades de Polonia.

O BNP representa a Polonia no Sistema Europeo de Bancos Centrais, unha organización dentro da UE.

## Historia 
A pesar de que o banco baixo o seu actual nome existe desde 1945, esta entidade é continuadora de bancos centrais previos que houbo por Polonia, chamados simplemente Banco de Polonia (*Bank Polski*). O primeiro foi fundado en Varsovia en 1828 polo Duque Franciszek Ksawery Drucki-Lubecki. Era unha institución do goberno do Reino de Polonia designada para a cuñaxe da moeda polaca así como para o control dos tipos de xuro. Foi tamén designada coa concesión de operar con divisa estranxeira e para a compra de títulos de compañías e bancos estranxeiros.

miniatura|Ksawery Drucki-Lubecki, fundador do primeiro banco central de Polonia.
miniatura|Moeda de 5 *złoty* cuñada durante o levantamento de novembro de 1830.

## Edificios do Banco Nacional de Polonia 
 
Ficheiro:POL NBP Warsaw.jpg|Varsovia
Ficheiro:NBP w Siedlcach.JPG|Siedlce
Ficheiro:Wroclaw-NBP Kolejowa-Lelewela.jpg|Wrocław

## Véxase tamén 
### Outros artigos
* Economía de Polonia
### Ligazóns externas
* Sitio oficial do Banco Nacional de Polonia
Enviande

O topónimo **Enviande** pode referirse a:

;En Galiza
***Enviande**, lugar da parroquia de Pedrafita, no concello de Chantada;
***Enviande**, lugar da parroquia de Souto, no concello da Estrada.

;Río de Galiza
***Río Enviande**, afluente do Miño.

## Véxase tamén
### Outros artigos